cyanic-selkie/wikianc huggingface dataset:
আবদুর রউফ (বীর বিক্রম)
কর্মজীবন
আবদুর রউফ ১৯৭১ সালে ঢাকা বিশ্ববিদ্যালয়ের অর্থনীতি বিভাগের স্নাতকোত্তর শিক্ষার্থী ছিলেন। মুক্তিযুদ্ধ শুরু হলে তিনি যুদ্ধে যোগ দেওয়ার চিন্তা করে মায়ের কাছে অনুমতি চাইলেন। কিন্তু তার মা এতে সাড়া দিলেন না। কয়েক দিন পর বাড়ি থেকে পালিয়ে রওনা হলেন ভারতের উদ্দেশ্যে। সঙ্গে ছিলেন আরও আটজন। তিন দিন হেঁটে পৌঁছালেন ভারতের ত্রিপুরা রাজ্যের সীমান্তসংলগ্ন এক ক্যাম্পে। কিন্তু মুক্তিযুদ্ধে যোগ দেওয়া সম্ভব হলো না। তাদের কারও অস্ত্র চালানোর প্রশিক্ষণ নেই। অনেক দিন অপেক্ষার পর শুরু হলো প্রশিক্ষণ। এই প্রশিক্ষণ চলাকালে তিনি অন্তর্ভুক্ত হন প্রথম বাংলাদেশ অফিসার্স ওয়ার কোর্সে। তিন মাসের প্রশিক্ষণ শেষে তিনি যুদ্ধ করেন ৫ নম্বর সেক্টরের শেলা সাব সেক্টরে। তাকে মুক্তিবাহিনীর একটি দল পরিচালনার দায়িত্ব দেওয়া হয়। স্বাধীনতার পর তিনি  বাংলাদেশ সেনাবাহিনীতে চাকরি করেন। লেফটেন্যান্ট কর্নেল হিসেবে অবসর নেন তিনি।
মুক্তিযুদ্ধে ভূমিকা
১০ অক্টোবর শেলা সাব সেক্টরে যোগ দেন আবদুর রউফ। এই সাব সেক্টরের অধীন এলাকায় বেশ কয়েকটি বড় যুদ্ধ সংঘটিত হয়। এর মধ্যে ছাতক যুদ্ধ (১৩-১৭ অক্টোবর) ও ৩০ নভেম্বরের টেংরাটিলা আক্রমণ উল্লেখযোগ্য। এ ছাড়া অনেক অ্যামবুশ, রেইড, ডিমোলিশন ও আকস্মিক আক্রমণ পরিচালিত হয়। সীমান্তবর্তী হওয়ায় মুক্তিবাহিনীর পক্ষে এই এলাকায় অপারেশন পরিচালনা কিছুটা সহজ ছিল। সাবসেক্টর কমান্ডারের নির্দেশে নভেম্বর মাসে তিনি একদল মুক্তিযোদ্ধা নিয়ে সিলেট-সুনামগঞ্জ সড়কের একটি সেতু ধ্বংস করেন। নির্ধারিত দিন তার নেতৃত্বে প্রায় ১৪০ জনের মুক্তিযোদ্ধার দল ভারত থেকে রওনা হয় নির্দিষ্ট স্থানে। সেতুর কাছাকাছি পৌঁছে রেকি করে তারা দেখতে পান সেতুতে একদল পাকিস্তানি সেনা ও রাজাকার পাহারায় আছে। রাত আনুমানিক তিনটায় তারা পাকিস্তানিদের আক্রমণ করেন। পাকিস্তানিরাও পাল্টা আক্রমণ করে। দুই পক্ষে তুমুল যুদ্ধ চলতে থাকে। মুক্তিযোদ্ধারা তার নেতৃত্বে অত্যন্ত সাহস ও ক্ষিপ্রতার সঙ্গে যুদ্ধ করতে থাকেন। আড়াই ঘণ্টা যুদ্ধের পর তারা সেতুর দখল নেন। পাকিস্তানি সেনা ও রাজাকাররা হতাহত ব্যক্তিদের নিয়ে টেংরাটিলার দিকে পালিয়ে যায়। এরপর তারা রেল ও সড়কসেতুতে দ্রুত বিস্ফোরক লাগিয়ে তা ধ্বংস করেন। এই অপারেশনে আবদুর রউফ যথেষ্ট রণকৌশল ও সাহস প্রদর্শন করেন। এই অপারেশনের কয়েক দিন পরই সংঘটিত হয় টেংরাটিলা যুদ্ধ। সিদ্ধান্ত অনুসারে ২৯ নভেম্বর মুক্তিবাহিনীর চারটি কোম্পানি ভারত থেকে রওনা হয়ে ৩০ নভেম্বর টেংরাটিলার নির্দিষ্ট স্থানে অবস্থান নেয়। নিয়মিত মুক্তিবাহিনীর জেড ফোর্সের ৩ ইস্ট বেঙ্গল রেজিমেন্টের দুটি দল মূল আক্রমণকারী দল হিসেবে টেংরাটিলায় পাকিস্তানি অবস্থানে আক্রমণ করে। আবদুর রউফ এ সময় তার দল নিয়ে ফ্ল্যাস্কগার্ড হিসেবে যুদ্ধে অংশ নেন। কয়েক দিন ধরে এখানে যুদ্ধ চলে। টেংরাটিলায় পাকিস্তানি প্রতিরক্ষা অবস্থান এতই সুদৃঢ় ছিল যে মুক্তিযোদ্ধারা প্রবল বিক্রমে যুদ্ধ করেও কিছুতেই সামনে অগ্রসর হতে পারছিলেন না। এ অবস্থায় তারা তিন দিক থেকে পাকিস্তানিদের অবরোধ করেন। ৫ ডিসেম্বর রাতে পাকিস্তানিরা টেংরাটিলা থেকে পালিয়ে যায়।
জহির হোসেন খান
জহির হোসেন খান (ظہیر حسین خان, জন্ম ৪ অক্টোবর ১৯৬০) একজন প্রাক্তন পাকিস্তানি পেশাদার স্কোয়াশ খেলোয়াড়।
জহির হোসেন খান ১৯৬০ সালের ৪ অক্টোবর জন্মগ্রহণ করেন এবং ইউরোপীয় সার্কিটে প্রতিদ্বন্দ্বিতা করার জন্য পশ্চিম জার্মানিতে চলে আসেন। তিনি ১৯৭৯ সালের বিশ্ব টিম স্কোয়াশ চ্যাম্পিয়নশিপে পাকিস্তানের প্রতিনিধিত্ব করেছিলেন।
রোন্ডা জো পেটি
রোন্ডা জো পেটি (জন্ম: ৩০ মার্চ ১৯৫৫) একজন মার্কিন পর্নোগ্রাফিক অভিনেত্রী। তিনি এভিএন হল অফ ফেম এবং এক্সআরসিও হল অফ ফেমের একজন সদস্য৷
পরিচিত জীবন এবং পরিচিত কর্মজীবন
পেটি ক্যালিফোর্নিয়ার উত্তর হলিউডে জন্মগ্রহণ করেন এবং ক্যালিফোর্নিয়ার চ্যাটসওয়ার্থে বেড়ে ওঠেন। ১৯৭৮ সালে মুক্তিপ্রাপ্ত ডিসকো লেডিতে তার প্রথম প্রধান ভূমিকা ছিল, সেই সময়ের জনপ্রিয় মূলধারার অভিনেত্রী ফারাহ ফাউসেটের সাথে তার শারীরিক মিল থাকার কারণে।
জুবায়ের জাহান খান
জুবায়ের জাহান খান (জন্ম ১০ অক্টোবর ১৯৭২) একজন পাকিস্তানি সাবেক পেশাদার স্কোয়াশ খেলোয়াড়। তিনি তার ক্যারিয়ার সর্বোচ্চ অবস্থানে থাকায় সময় বিশ্বের ৮ নম্বর ছিলেন।
জুবায়ের জাহান খান লন্ডনে থাকেন এবং কাম্বারল্যান্ড লন টেনিসের কোচ।
জুবায়ের জাহান খানের ভাই হিদ্দি জাহান এবং জারক জাহান খানও পেশাদার স্কোয়াশ খেলোয়াড় ছিলেন।
হাসি খুশি ক্লাব
হাসি খুশি ক্লাব হল   শঙ্খ বন্দ্যোপাধ্যায় পরিচালিত ২০০৯ সালের  একটি বাংলা কৌতুক চলচ্চিত্র। ছবিটির সংগীত পরিচালনা করেছেন শঙ্খ বন্দ্যোপাধ্যায়।
আহমেদ-হাসান খোকার
আহমেদ-হাসান খোকার হলেন প্রথম পাকিস্তানি (মাহমুদ আলমের পাশাপাশি) যিনি উইম্বলডনে খেলেন। প্রাক-উন্মুক্ত যুগে তিনি ১৯৪৮ সালের উইম্বলডন চ্যাম্পিয়নশিপে অংশ নিয়েছিলেন।
স্কোর
হিরোতাকা মিতা
হিরোতাকা মিতা (三田 啓貴, Hirotaka Mita; জন্ম: ১৪ সেপ্টেম্বর ১৯৯০) হলেন একজন জাপানি পেশাদার ফুটবল খেলোয়াড়। তিনি বর্তমানে জাপানের পেশাদার ফুটবল লিগের শীর্ষ স্তর জে১ লিগের ক্লাব টোকিও এবং জাপান জাতীয় দলের হয়ে মধ্যমাঠের খেলোয়াড় হিসেবে খেলেন। তিনি মূলত আক্রমণাত্মক মধ্যমাঠের খেলোয়াড় হিসেবে খেললেও মাঝেমধ্যে কেন্দ্রীয় মধ্যমাঠের খেলোয়াড় এবং ডান পার্শ্বীয় মধ্যমাঠের খেলোয়াড় হিসেবে খেলেন।
প্রারম্ভিক জীবন
হিরোতাকা মিতা ১৯৯০ সালের ১৪ই সেপ্টেম্বর তারিখে জাপানের সেটাগায়ায় জন্মগ্রহণ করেছেন এবং সেখানেই তার শৈশব অতিবাহিত করেছেন।
নরবাহাদুর থাপা
নায়েক নরবাহাদুর থাপা, এসি ছিলেন ভারতীয় সেনাবাহিনীর একজন সৈনিক, যিনি প্রথম শান্তিকালীন সামরিক সম্মাননা পুরস্কার " অশোক চক্র " দিয়ে ভূষিত হয়েছিলেন। তিনি বাকি অশোক চক্র জয়ী দুজনের সাথে প্রথম অশোক চক্র দ্বারা ভূষিত হয়েছিলেন।
সামরিক ক্যারিয়ার
নায়েক নারবাহাদুর থাপা ১১ নভেম্বর ১৯৪০-এ ভারতীয় সেনাবাহিনীতে তালিকাভুক্ত হন। প্রশিক্ষণ শেষ করে তিনি ৫/৫ গোর্খা রাইফেলসে পোস্ট পান   । ১৯৪৮ সালে, তিনি তাঁর ব্যাটালিয়নের সাথে দায়িত্ব পালনের জন্য হায়দরাবাদ পুলিশ অ্যাকশনে পোস্ট করেছিলেন।
অপারেশন
১৯৪৮ সালের ১৩ সেপ্টেম্বর হায়দরাবাদ পুলিশ অ্যাকশন চলাকালীন নায়েক নারবাহাদুর থাপা ৫/৫ গোর্খা রাইফেলস নিয়ে পোস্ট করেছিলেন। একই দিনে, এ কোম্পানির ২ নং প্লাটুন, ৫/৫ জিআর অর্থাৎ ৫ তম ব্যাটালিয়ন ৫ তম গোর্খা রাইফেলস হায়দরাবাদের তুঙ্গভদ্রা রেল ব্রিজের বাম পাশের অংশে বেন গুন পোস্ট থেকে স্বয়ংক্রিয়ভাবে ফায়ারে এবং অন্য শত্রু অবস্থান থেকে স্নিগ্ধ হয়ে পড়েছিল । প্রতিকূল অবস্থানগুলি অধ্যায় ফায়ারের দ্বারা নিযুক্ত হওয়ার সাথে সাথেই, নায়েক নারবাহাদুর থাপা শত্রুদের ফায়ারে ১০০ গজ খোলা মাঠের দিকে ছুটে যান। তিনি তাঁর খুকরি ব্যবহার করে মেশিনগান পোস্টের ক্রু এবং তার প্লাটুনটি এগিয়ে চলতে এবং অত্যাবশ্যকীয় তুঙ্গভদ্রা নদীর সেতুটি সুরক্ষিত করতে সক্ষম হন।
অশোক চক্র পুরস্কার প্রাপ্ত
ব্যাটালিয়নের সর্বোচ্চ ঐতিহ্যে তাঁর কর্তব্যনিষ্ঠা, সাহস, বীরত্ব, উচ্চতর নেতৃত্ব এবং তাঁর কর্তব্য সম্পর্কে ব্যতিক্রমী নিষ্ঠার স্বীকৃতি হিসাবে, নায়েক নারবাহাদুর থাপাকে ভারতের প্রথম সর্বোচ্চ শান্তিকালীন বীরত্বের পুরস্কার " অশোক চক্র " প্রদান করা হয়।
আর্কিওলেপিস
thumb|আর্কিওলেপিসএর ডানার গঠন আর্কিওলেপিস (Archaeolepis mane) হল এখন পর্যন্ত জানা সবচাইতে গোড়ার দিকের লেপিডোপ্টেরার একটি জীবাশ্ম। জীবাশ্মটির বয়স ১৯ কোটি বছর বলে ধারণা করা হয়। এর এক জোড়া পাখা রয়েছে যা বৈশিষ্ট্যগতভাবে ট্রাইকোপ্টেরাতে (কেডিসফ্লাই) প্রাপ্ত পাখার শিরাবিন্যাসের সাথে সামঞ্জস্যপূর্ণ।
জীবাশ্মটি যুক্তরাজ্যের ডরসেটে পাওয়া গিয়েছিল।
চিড়িয়াখানা
যেখানে বন্য প্রাণী বন্দী অবস্থায় সংরক্ষণ ও গবেষণার জন্য রাখা হয় তাকে চিড়িয়াখানা বলে। পৃথিবীর প্রায় সব বড় শহরেই চিড়িয়াখানা আছে। বিভিন্ন চিড়িয়াখানা এখন সাফারি প্রকল্প চালু করেছে। বিনোদন ও তথ্যসংগ্রহের জন্য চিড়য়াখানার গুরুত্ব আছে।
নামকরণ
বাংলা চিড়িয়া বা পশু, জন্তু জানোয়ার থেকে চিড়িয়াখানা শব্দটির উৎপত্তি। ইংরেজি zoo শব্দটি গ্রীক শব্দ zōon থেকে এসেছে। যার অর্থ পশুপখি।
ইতিহাস
খ্রিষ্টপূর্ব ৩৫০০ অব্দে প্রাচীন মিশরে চিড়িয়াখানার অস্তিত্ব ছিল। খ্রিষ্টপূর্ব ২য় শতকে চীনে চিড়িয়াখানার প্রমাণ পাওয়া যায়। ১২০৪ সালে ইংল্যান্ডে প্রথম চিড়িয়া খানা গড়ে উঠে।
মিশ্রিদানা
মিশ্রিদানা বা চিনিপাতা (goatweed, scoparia-weed and sweet-broom), (বৈজ্ঞানিক নাম: Scoparia dulcis) হচ্ছে একটি ভেষজ উদ্ভিদ। এটি ভারতে ডায়াবেটিস রোগে এবং তাইওয়ানে হাইপারটেনশনে ব্যবহার করা হয়।
এম রশিদুজ্জামান মিল্লাত
এম রশিদুজ্জামান মিল্লাত বাংলাদেশ জাতীয়তাবাদী দলের রাজনীতিবিদ। তিনি জামালপুর-১ (দেওয়ানগঞ্জ-বকশীগঞ্জ) আসনে ২০০১ সালে প্রথমবার এমপি নিবাির্চত হন।উনি জামালপুর জেলা বিএনপির সাবেক সভাপতি।
জন্ম ও প্রাথমিক জীবন
এম রশিদুজ্জামান মিল্লাত জামালপুর জেলার দেওয়ানগঞ্জ উপজেলায় জন্মগ্রহণ করেন।
রাজনৈতিক ও কর্মজীবন
এম রশিদুজ্জামান মিল্লাত দেওয়ানগঞ্জ উপজেলা বিএনপির সভাপতি ও কেন্দ্রীয় কমিটির সদস্য। উনি জামালপুর জেলা বিএনপির সভাপতি ছিলেন। ২০০১ সালে অষ্টম জাতীয় সংসদ সদস্য নির্বাচনে প্রথমবার অংশগ্রহণ করে সংসদ সদস্য নির্বাচিত হন।
কোলহাপুর জেলা
কোল্হাপুর জেলাটি ভারতের মহারাষ্ট্র রাজ্যের দক্ষিণাঞ্চলের একটি জেলা। জেলার সদর শহর কোল্হাপুর। ২০১১ সালের হিসাবে, জেলার জনসংখ্যা ছিল ৩,৮৭৬,০০১ জন, যার মধ্যে ৩৩% জনগণ শহরে বসবাস করেন।
জনমিতি
২০১১ সালের জনগণনা অনুসারে কোল্হাপুর জেলার জনসংখ্যা ৩,৮৭৬,০০১ জন। জনসংখ্যার বিচারে এটি ভারতের ৬৪০টি জেলার মধ্যে ৬৫টি তম। জেলাটির জনসংখ্যার ঘনত্ব প্রতি বর্গকিলোমিটারে ৫০৪ জন (১৩১০ জন/বর্গ মাইল)। ২০০১-২০১১ এর দশকে এর জনসংখ্যা বৃদ্ধি ৯.৯৬% ছিল। জেলার লিঙ্গানুপাত প্রতি ১০০০ পুরুষের পিছু ৯৫৩ জন মহিলা।
ভারতের ২০১১ সালের জনগণনা র হিসাবে জেলার ৮৯.১৬% মানুষ মারাঠি, ৪.৬০% মানুষ হিন্দি, ২.৭০% মানুষ উর্দু, ২.০০% মানুষ কন্নড়, ০.৪৬% মানুষ সিন্ধি এবং ০.৪২% মানুষ তেলুগু তাদের প্রথম ভাষা হিসাবে ব্যবহার করেন ।
উন্মুক্ত প্রবেশাধিকার প্রকাশনা বিষয়ে বেথেসদা বিবৃতি
উন্মুক্ত প্রবেশাধিকার প্রকাশনা বিষয়ে বেথেসদা বিবৃতি, ২০০৩ এর বিবৃতি যা উন্মুক্ত প্রবেশাধিকার ধারণাটি সংজ্ঞায়িত করে এবং তারপরে সেই ধারণাকে সমর্থন করে।
বিবৃতি
২০০৩ সালের ১১ এপ্রিল, হাওয়ার্ড হিউজ মেডিকেল ইনস্টিটিউটের ২৪ জন পণ্ডিত্যপূর্ণ সাহিত্যে আরও ভালো প্রবেশাধিকার নিয়ে আলোচনা করার জন্য একটি সভা করেছিল। গোষ্ঠীটি একটি উন্মুক্ত প্রবেশাধিকার জার্নালে একটি অনুমোদিত সংজ্ঞা তৈরি করেছিল, যা "লেখকের যথাযথ অনুষঙ্গ সাপেক্ষে এবং কোনও দায়বদ্ধ উদ্দেশ্যে কোনও ডিজিটাল মাধ্যমের কোন কাজে মুক্ত, অপরিবর্তনীয়, বৈশ্বিক, প্রবেশের চিরকালীন অধিকার এবং প্রকাশ্য অনুলিপি, ব্যবহার, বিতরণ, প্রেরণ, প্রদর্শন এবং বিতরণ করার পাশাপাশি এর ডেরাইভেটিভ কাজ তৈরি ও বিতরণের লাইসেন্স প্রদান করে।" এবং যা থেকে প্রতিটি নিবন্ধ "তাত্ক্ষণিকভাবে কমপক্ষে একটি অনলাইন সংগ্রহস্থলে প্রাথমিক প্রকাশের পরে জমা করা হয়।"
তাৎপর্য
বেথেসদা বিবৃতি তৈরি করে বিওএআই এই আইন জারি করে যে, কীভাবে ব্যবহারকারীরা উন্মুক্ত প্রবেশাধিকার কার্যকর করবেন। বিশেষতঃ উন্মুক্ত প্রবেশাধিকার অনুশীলনকারীরা ডেরিভেটিভ কাজ করার অধিকার সহ পুনঃব্যবহারের অধিকার দিয়ে লাইসেন্স সামগ্রী অনলাইনে রেখে দেবে। বিওএআই ডেরিভেটিভ কাজগুলি উল্লেখ করে নি।
বীর শ্রেষ্ঠ রুহুল আমিনের সমাধি
বীর শ্রেষ্ঠ রুহুল আমিনের সমাধি বাংলাদেশের খুলনা জেলার রূপসা নদীর তীরে অবস্থিত। ১৯৭১ সালের ১০ই ডিসেম্বর খুলনায় শহীদ হন মোহাম্মদ রুহুল আমিন। বাংলাদেশ স্বাধীন হবার পর মুক্তিযুদ্ধে সর্বচ্চ আত্মত্যাগের কারণে মোহাম্মদ রুহুল আমিনকে সর্বোচ্চ সামরিক খেতাব ‘বীর শ্রেষ্ঠ’ তে ভূষিত করা হয়।
বীর শ্রেষ্ঠ রুহুল আমিন
মোহাম্মদ রুহুল আমিন (১৯৩৫ - ১০ ডিসেম্বর, ১৯৭১) বাংলাদেশের স্বাধীনতা যুদ্ধে অংশগ্রহণকারী একজন শহিদ মুক্তিযোদ্ধা। তার পদবি ছিলো ইঞ্জিন আর্টিফিশার। তিনি প্রথমে ২ নং সেক্টরে যুদ্ধ করেন৷ পরবর্তীতে ১০ নম্বর নৌ সেক্টরে যুদ্ধ করেন। ভারতের দেয়া পলাশ নামক যুদ্ধতরী নিজের দেশে নিয়ে আসার সময় বিমানবাহিনীর আক্রমণের মুখে পড়লেও নৌকা ত্যাগ না করা লড়াই করেন। নৌকা ধংস হলে তিনি আহত অবস্থায় পাড়ে উঠলে রাজাকার-আলবদরদের হাতে মৃত্যুবরণ করেন। বাংলাদেশের মহান মুক্তিযুদ্ধে চরম সাহসিকতা আর অসামান্য বীরত্বের স্বীকৃতিস্বরূপ যে সাতজন বীরকে বাংলাদেশের সর্বোচ্চ সামরিক সম্মান “বীর শ্রেষ্ঠ” উপাধিতে ভূষিত করা হয় তিনি তাদের অন্যতম।
জয়পুরহাট সরকারি কলেজ
ছাত্র সংসদ
জয়পুরহাট সরকারি কলেজ ছাত্র সংসদ দীর্ঘ ১৮ বছর নির্বাচন বন্ধ রাখা হয়েছে। পদাধিকারবলে জয়পুরহাট সরকারি কলেজ অধ্যক্ষ-এর সভাপতি হিসাবে দায়িত্ব পালন করেন। সদস্যরা সরাসরি ভোট দিয়ে সহসভাপতি (ভিপি), সাধারণ সম্পাদক (জিএস) এবং অন্যান্য পদ নির্বাচন করেন।
সাদেকপুর ইউনিয়ন, ব্রাহ্মণবাড়িয়া সদর
সাদেকপুর বাংলাদেশের ব্রাহ্মণবাড়িয়া জেলার অন্তর্গত ব্রাহ্মণবাড়িয়া সদর উপজেলার একটি ইউনিয়ন।
আয়তন
সাদেকপুর ইউনিয়নের আয়তন ২,৯৮৩ একর (১২.০৭ বর্গ কিলোমিটার)।
অবস্থান ও সীমানা
ব্রাহ্মণবাড়িয়া সদর উপজেলার সর্ব-পশ্চিমে সাদেকপুর ইউনিয়নের অবস্থান। এ ইউনিয়নের পূর্বে নাটাই দক্ষিণ ইউনিয়ন; উত্তরে আশুগঞ্জ উপজেলার আশুগঞ্জ সদর ইউনিয়ন ও তারুয়া ইউনিয়ন; পশ্চিমে আশুগঞ্জ উপজেলার তারুয়া ইউনিয়ন ও নবীনগর উপজেলার বড়াইল ইউনিয়ন এবং দক্ষিণে তিতাস নদী, নবীনগর উপজেলার বিদ্যাকুট ইউনিয়ন ও নাটঘর ইউনিয়ন অবস্থিত।
শিক্ষা ব্যবস্থা
২০১১ সালের আদমশুমারি অনুযায়ী সাদেকপুর ইউনিয়নের সাক্ষরতার হার ৪৫%।
হাট-বাজার
সাদেকপুর চক বাজার ও সাদেকপুর তিতাস নদীর পাড়ে অবস্থিত
দাশনগর রেলওয়ে স্টেশন
দাশনগর রেলওয়ে স্টেশন হল হাওড়া-খড়গপুর লাইন এর একটি গুরুত্ব পূর্ণ রেলওয়ে স্টেশন। এই স্টেশনটি  কলকাতা শহরতলি রেলওয়ে  ব্যবস্থার অন্তর্গত একটি ব্যস্ত স্টেশন। এটি ভারতের পশ্চিমবঙ্গ রাজ্যের হাওড়া জেলায়  অবস্থিত। স্টেশনটি দাশনগর এবং পার্শ্ববর্তী এলাকায় রেল পরিষেবা প্রদান করে। হাওড়া রেলওয়ে স্টেশন থেকে ৪ কি.মি. দূরে স্টেশনটি অবস্থিত।
কে এম খালিদ
কে এম খালিদ বাবু (জন্ম ৪ আগস্ট ১৯৫৫) বাংলাদেশের সংস্কৃতি প্রতিমন্ত্রী এবং আওয়ামী লীগের রাজনীতিবিদ। তিনি নবম ও একাদশ জাতীয় সংসদে ময়মনসিংহ-৫ আসন থেকে নির্বাচিত হন। ২০১৯ সালের ৭ জানুয়ারি শেখ হাসিনার চতুর্থ মন্ত্রিসভার সদস্য হিসেবে শপথ গ্রহণ করেন।
প্রারম্ভিক জীবন
খালিদ ১৯৫৫ সালের ৪ আগস্ট ময়মনসিংহ জেলায় জন্মগ্রহণ করেন। তার পিতার নাম এম আবদুল ওয়াদুদ ও মাতা রাবেয়া খাতুন। তিনি প্রথমে আনন্দ মোহন কলেজে ও পরবর্তীতে ঢাকা বিশ্ববিদ্যালয়ে শিক্ষা লাভ করেন।
ছাত্র রাজনীতি
খালিদ আনন্দ মোহন কলেজের ছাত্র থাকাবস্থায় রাজনীতির সাথে সম্পৃক্ত হন। ১৯৭৭ থেকে ১৯৮০ সাল পর্যন্ত তিনি বাংলাদেশ ছাত্রলীগের আনন্দ মোহন শাখার আহবায়ক ছিলেন। ১৯৮০-১৯৮১ মেয়াদে কলেজের ছাত্র সংসদের সহ-সভাপতির দায়িত্ব পালন করেন। ১৯৮১ থেকে ১৯৮৩ সাল পর্যন্ত ছাত্রলীগের ময়মনসিংহ জেলা শাখার সভাপতির দায়িত্ব পালন করেন।
ইসলামি দেশগুলোর জন্য স্বাধীন ইসলামি শিক্ষাব্যবস্থা
ইসলামি দেশগুলোর জন্য স্বাধীন ইসলামি শিক্ষাব্যবস্থা (نحو التربية الاسلامية الحرة) ভারতীয় দেওবন্দি ইসলামি পণ্ডিত আবুল হাসান আলী হাসানী নদভীর রচিত একটি আরবি বই। এটি মূলত নদভীর দুইটি বক্তব্য ও একটি নিবন্ধের সংকলন। প্রথম বক্তব্যটি তিনি সৌদি আরবের শিক্ষামন্ত্রীর আমন্ত্রণে রিয়াদ বিশ্ববিদ্যালয়ে প্রদান করেন। দ্বিতীয় নিবন্ধটি তিনি লিখেছিলেন কুয়েতে অনুষ্ঠিত আরব দেশগুলোর শিক্ষামন্ত্রীদের একটি সম্মেলনের জন্য। তৃতীয় বক্তব্যটি তিনি নদওয়াতুল উলামার শিক্ষা বিষয়ক বৈঠকে পাঠ করেন। ১৯৭৬ সালে আল মুখতারুল ইসলামী কায়রো থেকে এই সংকলনটি প্রকাশিত হয়।
কে এম খালিদ
১৯৮৭ থেকে বর্তমান
খালিদ এরপর আওয়ামী যুবলীগে যোগদান করেন এবং ১৯৮৭ থেকে ১৯৯৪ সাল পর্যন্ত সংগঠনের কেন্দ্রীয় নির্বাহী কমিটির সদস্য ছিলেন। ১৯৯৫ সালে তিনি আওয়ামী লীগে যোগদান করেন। ১৯৯৭ থেকে ২০০৪ সাল পর্যন্ত আওয়ামী লীগের ময়মনসিংহ জেলা শাখার যুগ্ম- সাধারণ সম্পাদক এবং ২০০৪ থেকে ২০১৩ সাল পর্যন্ত সহ-সভাপতি ছিলেন। পরবর্তীতে ময়মনসিংহ জেলার মুক্তাগাছা উপজেলা শাখার সভাপতি হিসেবে দায়িত্ব নেন।
২০০৮ সালে নবম জাতীয় সংসদ নির্বাচনে তিনি আওয়ামী লীগের মনোনয়নে ময়মনসিংহ-৫ আসন থেকে প্রথমবারের মত সংসদ সদস্য নির্বাচিত হন এবং নবম জাতীয় সংসদে দায়িত্ব পালন করেন। ২০১৮ সালের একাদশ জাতীয় সংসদ নির্বাচনে তিনি পুনরায় একই আসন থেকে একাদশ জাতীয় সংসদে নির্বাচিত হন। ২০১৯ সালের ৭ জানুয়ারি থেকে তিনি শেখ হাসিনার চতুর্থ মন্ত্রিসভায় সংস্কৃতি প্রতিমন্ত্রীর দায়িত্ব পালন করছেন।
ইসলামি দেশগুলোর জন্য স্বাধীন ইসলামি শিক্ষাব্যবস্থা
প্রেক্ষাপট
নদভী ১৯৫০ থেকে মুসলিম বিশ্ব বিশেষ করে আরব দেশগুলোতে ইসলামি শিক্ষার বিষয়টি নিয়ে কাজ শুরু করেন। শুরু থেকেই তিনি এই ফলাফলে উপনীত হয়েছিলেন যে, ইসলামি দেশগুলোর বিশেষ করে আরব দেশগুলোর বর্তমান পরিস্থিতি, বিশ্বাসের দোদোল্যমানতা, মানসিক অস্থিরতা, চারিত্রিক অধঃপতন ও ইসলামের নেতৃত্বসুলভ যোগ্যতার ব্যাপারে অনাস্থা ও তার ভবিষ্যত সম্পর্কে হতাশা সেই শিক্ষাব্যবস্থারই ফলাফল বা দান, যেটি পাশ্চাত্য থেকে কোনো প্রকার মৌলিক পরিবর্তন ও গবেষণামূলক চিন্তা-ভাবনা ব্যতিরেকে আমদানি করা হয়েছে। শুরু থেকেই তার জানা ছিল, শিক্ষাব্যবস্থা এমন একটি পোশাক, যাকে এই জাতি ও প্রজন্মের আকার, গঠন, সাইজ, তার অতীত-বর্তমান ও আবহাওয়া অনুপাতে তৈরি হওয়া উচিত, যার মাঝে এই জাতি-প্রজন্ম জন্মলাভ করেছে এবং তারই মাঝে তাকে বাঁচতে ও মরতে হবে। তা ছাড়া এক্ষেত্রে তার শুধু আকারের প্রতি লক্ষ্য রাখাই যথেষ্ট নয়, মূল্যের প্রতি নজর রাখাও জরুরি। শুধু তাই নয় মিল্লাতে ইসলামিয়ার মূল্য (ওজন ও উপকারিতা) তার আকারের (সংখ্যা ও রাজনৈতিক অবস্থান) চেয়ে অনেক বেশি গুরুত্বপূর্ণ ও লক্ষ্যণীয়। এই শিক্ষাব্যবস্থা বর্তমানকে অতীতের সঙ্গে, তারপর এদুটিকে ভবিষ্যতের সঙ্গে সম্পৃক্ত করে তোলার কার্যকর ও স্থায়ী উপায়। আর তার লক্ষ্য সেই বিশ্বাস ও বাস্তবতার ওপর সেই প্রজন্মের বিশ্বাস ও সম্পর্ককে শুধু সুদৃঢ় করাই নয়, বরং তাদের জন্য ইলমি ভিত্তি ও প্রমাণাদি সরবরাহ করা, তাদের সৎকর্মপরায়ণ ও শেষ্ঠতর প্রমাণিত করা, যেগুলো দ্বারা এই জাতিটির ভিত রচিত হয়েছে এবং তাকে তাদের পতাকাবাহী বানিয়ে দেওয়া হয়েছে। পক্ষান্তরে যে শিক্ষাব্যবস্থা এই লক্ষ্যটিকে না শুধু পূর্ণতা দান করে, বরং তাকে ক্ষতিগ্রস্ত করে এমন শিক্ষাব্যবস্থা এই জাতি ও প্রজন্মের সবচেয়ে বড় শত্রু, তার প্রিয় সম্পদের লুটেরা ও জীবনসংহারী হলাহল। এই বিষয়টির ওপর বিভিন্ন সময়ে তিনি লিখনী ও বক্তৃতার মাধ্যমে নিজের মতামত প্রকাশ করতে থাকেন। তার মতে ইসলামি দেশগুলোতে রাজনৈতিক ও সামরিক বিপ্লবগুলো, সরকার ও জনগণের মধ্যকার স্নায়ু লড়াই ও পারস্পরিক অনাস্থার সবচেয়ে বড় কারণটি হলো, মিল্লাতের বিশ্বাস, চিন্তা চেতনা, অনুভূতি ও চাহিদা এক; আর দেশগুলোর শিক্ষাব্যবস্থা আরেক। ব্যাপার কেবল এটুকুই নয় যে, এই সরকারগুলোর বাইরে থেকে আমদানিকৃত শিক্ষাব্যবস্থার সঙ্গে জনগণের বিশ্বাস চেতনার কোনো সম্পর্ক নেই; বরং এই শিক্ষাব্যবস্থা তাদের মূল উপড়ে ফেলতে চায় এবং পরে তার ধ্বংসাবশেষের ওপর একটি নতুন ইমারত নির্মাণ করে চায়। এভাবে মুসলিম দেশগুলোর অবয়ব সেই বাহনের মতো হয়ে গেছে, যার সঙ্গে পরস্পরবিরোধী দুই দিকে ঘোড়া বা ইঞ্জিন জুড়ে দেওয়া হয়েছে।
কে এম খালিদ
ব্যক্তিগত জীবন
খালিদ ব্যক্তিগত জীবনে সোহেলা আক্তারের সাথে বিবাহ বন্ধনে আবদ্ধ হন। এই দম্পতির তিন সন্তান রয়েছে।
ইসলামি দেশগুলোর জন্য স্বাধীন ইসলামি শিক্ষাব্যবস্থা
বিষয়বস্তু
তার উপরোক্ত চিন্তাধারা তিনি সেই ভাষণটিতে অত্যন্ত স্পষ্ট ভাষায় ও জোরালোভাবে উপস্থাপন করেন, যেটি সৌদি আরবের শিক্ষামন্ত্রী হাসান আবদুল্লাহর আমন্ত্রণে ১৯৬৮ সালের ১৩ নভেম্বর রিয়াদ বিশ্ববিদ্যালয়ের সুপরিসর হলে প্রদান করেছিলেন। এই ভাষণে তিনি পশ্চিমা শিক্ষাবিদদের উক্তি দ্বারা প্রমাণিত করেছেন, শিক্ষাব্যবস্থা সেই তৈরী পোশাক বা পণ্যের মতো নয়, যেগুলো চাইলেই কোনো একটি দেশ থেকে আমদানি করা যায়। আর কোনো জাতি যখন এই রীতি অবলম্বন করে, সেই জাতি তার ইতিহাস, ঐতিহ্য ও আপন জাতিগত বৈশিষ্ট থেকে বঞ্চিত হয়ে যায় কিংবা কঠিন মানসিক দ্বন্দ্ব-সংঘাতে জড়িয়ে পড়ে। তারপর তিনি আরবদের অনুভূতি ও পরিবেশ পরিস্থিতিকে সামনে রেখে বললেন, আপনারাই দেখুন; ইসরাইলে ধর্মীয় শিক্ষা ও নিজস্ব জাতীয় বৈশিষ্ট্যের সুরক্ষায় কতটা গুরুত্ব আছে এবং এব্যাপারে তারা কতখানি আত্মমর্যাদাসম্পন্ন ও অনুভূতিশীল। তারপর তিনি প্রমাণ করেন, অনেকগুলো বিশ্ববিদ্যালয় প্রতিষ্ঠা ও উচ্চতর শিক্ষা কখনোই রোগের প্রতিকার নয়। এগুলো উচ্চশিক্ষায় শিক্ষিত মানুষগুলোকে কখনও নৈতিক অধঃপতন ও প্রবৃত্তিপূঁজা থেকে এবং উচ্চশিক্ষায় শিক্ষিত জাতিগুলোকে জাতিপূঁজা, প্রজন্মপূজা ও বিশ্বযুদ্ধগুলো থেকে বিরত রাখতে পারে না। অবশেষে তিনি স্পষ্ট ভাষায় বলেন, মনে রাখতে হবে, জাযিরাতুল আরবের এই ভূখণ্ড, এই সভ্যতা সংস্কৃতি, এই উন্নতি ও এখানকার সরকারগুলো ইসলামের নবী মুহাম্মদের দান ও তার ঋণ। এই ভূখণ্ডের ওপর আজীবনের জন্য ইসলামের মালিকানা ও নেতৃত্বের অধিকার আছে এবং এটি তার দৈর্ঘ্য-প্রস্থসহ তার হেরেম ও দুর্গ। কাজেই এখানে কাউকে বাইরে থেকে আমদানিকৃত দর্শনের প্রচার প্রতিষ্ঠার অনুমতি দেওয়া যায় না। না কাউকে তার সেই ভিত্তিগুলোর গায়ে কুড়াল চালানোর অনুমতি দেওয়া যায়, যেগুলো সাহাবা, ইসলামের দাঈ ও মুজাহিদগণ নির্মাণ করেছিলেন। যে বুদ্ধিজীবি, চিন্তাবিদ ও লেখক এই দৃষ্টিভঙ্গির সঙ্গে একমত হবেন না, তাদের এই ভূখণ্ড থেকে বিদায় জানাতে হবে। নিজেদের মতাদর্শ ও চিন্তাধারার প্রচারের জন্য পুরোটা জগত পড়ে আছে। তারা অন্য কোথাও গিয়ে কাজ করুক। এখানে তাদের এই ধ্বংসাত্মক ও বিশৃঙ্খলামূলক কাজের অনুমতি দেওয়া যায় না। ইকবালের ভাষায়, "সীমানা আর পরিধি দ্বারা তার অস্তিত্ব নয়। আরব বিশ্ব অস্তিত্ব পেয়েছে মুহাম্মাদে আরাবির কল্যাণে।"
কে এম খালিদ
ব্যক্তিগত জীবন
তার দুই ভাই বাংলাদেশী নাট্যকার এম হামিদ, অভিনেতা মাহমুদ সাজ্জাদ।
ইসলামি দেশগুলোর জন্য স্বাধীন ইসলামি শিক্ষাব্যবস্থা
বিষয়বস্তু
এ বিষয়ের দ্বিতীয় গুরুত্বপূর্ণ প্রবন্ধ ছিল সেটি, যেটি তিনি কুয়েতে অনুষ্ঠেয় আরব দেশগুলোর শিক্ষামন্ত্রীদের একটি কমিটির জন্য লিখেছিলেন, যেটি কুয়েতে অনুষ্ঠিত হওয়ার কথা ছিল।
তৃতীয় নিবন্ধটি ছিল, যেটি তিনি নদওয়াতুল ওলামার ১৯৭৫ সালের অক্টোবর-নভেম্বরের শিক্ষাবিষয়ক বৈঠকে পাঠ করেছিলেন। এই নিবন্ধে তিনি মুসলিম বিশ্ব ও আরব দেশগুলোর অনিঃশেষ মানসিক দ্বন্দ্ব, সরকার জনসাধারণের পারস্পরিক বিরোধ, সামরিক ও রাজনৈতিক পরিবর্তনের এই ব্যাখ্যা দিয়েছিলাম যে, এই দেশগুলোর শিক্ষাব্যবস্থা মুসলিম জাতিসত্তা ও ইসলামি ফিতরাতের সঙ্গে অসঙ্গতিপূর্ণই নয় শুধু; বরং সংঘাতমূলকও বটে। আর তারই ফলে না এই জাতিগুলো দ্বারা পুরোপুরি উপকৃত হওয়া সম্ভব হচ্ছে, না দেশগুলোর সরকার ও রাজনৈতিক দলগুলোর মাঝে স্থিরতা তৈরি হচ্ছে।
প্রকাশনা
এই নিবন্ধগুলোর সংকলন نحو التربية الاسلامية الحرة নামে বৈরুত ও কায়রো থেকে প্রকাশিত হয়েছে এবং তার একাধিক সংস্করণ বের হয়েছে। ১৯৭৬ সালে আল মুখতারুল ইসলামী কায়রো থেকে এর তৃতীয় সংস্করণ প্রকাশিত হয়।
ভারতের নিষেধাজ্ঞা
ভারত ঐতিহাসিকভাবে, এমনকি একক দেশ কর্তৃক আরোপিত নিষেধাজ্ঞাকে সমর্থন করে না। তবে ভারত সরকার মূলত জাতিসংঘের নিষেধাজ্ঞাকে বহুলাংশে সমর্থন করে। ভারতকে নিষেধাজ্ঞার সাথে সতর্ক করা হয়েছে, এমনকি তাদের উপর তা আরোপও করা হয়েছে এবং তারা নিজেরাও অন্য দেশকে আরোপ এবং হুমকি দিয়েছে।
সেকা (অভিনেত্রী)
সেকা (জন্ম: ডরোথিয়া ইভোনিয়া হান্ডলি, ১৫ এপ্রিল ১৫ ১৯৫৪ ) ডরোথিয়া হান্ডলি প্যাটন নামেও পরিচিত, একজন অবসরপ্রাপ্ত মার্কিন পর্নোগ্রাফিক অভিনেত্রী, যিনি ২৩ বছর বয়সে এই শিল্পে তার কর্মজীবন শুরু করেন এবং ১৯৭৭ থেকে ১৯৯৩ পর্যন্ত পর্নোগ্রাফিক চলচ্চিত্রে অভিনয় করেন। তিনি পর্ণের প্ল্যাটিনাম রাজকুমারী নামে পরিচিত ছিলেন। ২০১৩ সালে, তিনি তার জীবন এবং কর্মজীবন সম্পর্কে তার আত্মজীবনী প্রকাশ করেন, যার শিরোনাম ইনসাইড সেকা।
মদনপুর ইউনিয়ন, দৌলতখান
মদনপুর বাংলাদেশের ভোলা জেলার অন্তর্গত দৌলতখান উপজেলার একটি ইউনিয়ন।
আয়তন
মদনপুর ইউনিয়নের আয়তন ৭,৮০৭ একর।
প্রশাসনিক কাঠামো
মদনপুর ইউনিয়ন দৌলতখান উপজেলার আওতাধীন ১নং ইউনিয়ন পরিষদ। এ ইউনিয়নের প্রশাসনিক কার্যক্রম দৌলতখান থানার আওতাধীন। এটি জাতীয় সংসদের ১১৬নং নির্বাচনী এলাকা ভোলা-২ এর অংশ।
জনসংখ্যার উপাত্ত
২০১১ সালের আদমশুমারি অনুযায়ী মদনপুর ইউনিয়নের মোট জনসংখ্যা ৪,৬৭০ জন। এর মধ্যে পুরুষ ২,৩৯৭ জন এবং মহিলা ২,২৭৩ জন। মোট পরিবার ৯৪৩টি।
শিক্ষা
২০১১ সালের আদমশুমারি অনুযায়ী মদনপুর ইউনিয়নের সাক্ষরতার হার ১২.৫%।
বন্দর উপজেলা
বন্দর বাংলাদেশের নারায়ণগঞ্জ জেলার অন্তর্গত একটি উপজেলা।
অবস্থান ও আয়তন
উপজেলার অবস্থান । এ উপজেলার উত্তরে সোনারগাঁও উপজেলা, দক্ষিণে মুন্সীগঞ্জ সদর উপজেলা, পূর্বে সোনারগাঁও উপজেলা, পশ্চিমে নারায়ণগঞ্জ সদর উপজেলা ও শীতলক্ষ্যা নদী।
প্রশাসনিক এলাকা
বন্দর উপজেলা ও শীতলক্ষ্যা নদীর পশ্চিম পাড়ের সদর থানা কে নিয়ে নারায়ণ গঞ্জ-৫ সংসদীয় আসন গঠিত। এছাড়া ভুতপূর্ব কদমরসুল পৌরসভা ও শীতলক্ষ্যা নদীর অন্য পাড়ের সদর থানা কে একত্র করে নারায়ণগঞ্জ সিটি কর্পোরেশন গঠনের পর একবার নির্বাচন অনুষ্ঠিত হয়। এছাড়া উপজেলা পরিষদের নির্বাচিত চেয়ারম্যান ও ভাইস-চেয়ারম্যান রয়েছেন। পুলিশ স্টেশন, ফাঁড়ী ও একটি জল পুলিশ ফাঁড়ী রয়েছে।
ইতিহাস
চিত্তাকর্ষক স্থান :
শিক্ষা প্রতিষ্ঠান
শিক্ষা প্রতিষ্ঠানের মধ্যে রয়েছে পৃথক বালক/বালিকা উচ্চবিদ্যালয়, সমন্বিত মাদ্রাসা, প্রাথমিক ও প্রাক-প্রাথমিক বিদ্যালয় এবং একটি মহিলা কলেজ। নাবিকদের জন্য একটি সরকারী মেরিন টেকনোলজী ইন্সটীউট ও একটি বেসরকারী মেরিন একাডেমী রয়েছে যা কারিগরী বোর্ডের অধীন।
উল্ল্যেখযোগ্য বিদ্যালয়ঃ
ঢাকেশ্বরী মিলস হাই স্কুল এন্ড কলেজ
নিজার কাব্বানি
নিজার তৌফিক কাব্বানি (আরবি: نزار توفيق قباني‎; ২১ মার্চ ১৯২৩ - ৩০ এপ্রিল ১৯৯৮) একজন সিরিয়ান কূটনীতিক, কবি, লেখক এবং প্রকাশক ছিলেন। তাঁর কাব্যশৈলী প্রেম, কামোত্তেজকতা, নারীবাদ, ধর্ম এবং আরব জাতীয়তাবাদে র চেতনা অন্বেষণে সরলতা এবং কমনীয়তার সমন্বয় করেছে। কাব্বানি আরব বিশ্বের অন্যতম সম্মানিত সমসাময়িক কবি এবং সিরিয়া র জাতীয় কবি হিসেবে বিবেচিত।
প্রাথমিক জীবন
বাম|থাম্ব|131x131পিক্সেল|ছোটোবেলায় কাব্বানী নিজার কাব্বানি সিরিয়া র রাজধানী দামেস্কে একটি মধ্যবিত্ত বণিক পরিবারে জন্মগ্রহণ করেন। তার মা ফাইজা আকবিক তুর্কি বংশোদ্ভূত। কাব্বানী 'মিঠনাহ আল-শাহম' নামে দামেস্কের একটি পাড়াতে বেড়ে ওঠেন এবং ১৯৩০ থেকে ১৯৪১ সাল পর্যন্ত দামেস্কের ন্যাশনাল সায়েন্টিফিক কলেজ স্কুলে পড়াশোনা করেন। স্কুলটি ছিল তার বাবার বন্ধু আহমদ মুনিফ আল-এইদির মালিকানাধীন এবং পরিচালিত। পরে তিনি দামেস্ক বিশ্ববিদ্যালয়ে আইন বিষয়ে পড়াশোনা শুরু করেন এবং ১৯৪৫ সালে আইন বিষয়ে স্নাতক ডিগ্রি লাভ করেন।
কলেজে ছাত্র থাকাকালীন তিনি 'দ্য ব্রুনেট টোল্ড মি' (The Brunette Told Me) নামে তাঁর প্রথম কবিতা সংকলন লিখেছিলেন, যা তিনি ১৯৪২ সালে প্রকাশ করেছিলেন। এটি ছিল রোমান্টিক শ্লোকে র সংকলন যা দামেস্কের রক্ষণশীল সমাজ জুড়ে আলোড়ন তোলে। এটিকে আরো গ্রহণযোগ্য করার জন্য, কাব্বানী এটি মুনির আল-আজলানিকে (আল-আজলানি তৎকালীন সিরিয়ার শিক্ষামন্ত্রী এবং একজন শীর্ষস্থানীয় জাতীয়তাবাদী নেতা ছিলেন) দেখিয়েছিলেন, আজলানি কবিতাগুলি পছন্দ করেছেন এবং নিজারের প্রথম বইয়ের প্রস্তাবনা লিখে তাকে সমর্থন করেছিলেন।
কূটনীতি
আইন বিষয়ে স্নাতক হওয়ার পর, কাব্বানি সিরিয়ার পররাষ্ট্র মন্ত্রণালয়ের জন্য কাজ করেন। বৈরুত, কায়রো, ইস্তাম্বুল, মাদ্রিদ এবং লন্ডন সহ বেশ কয়েকটি রাজধানী শহরে সাংস্কৃতিক দূত হিসাবে কাজ করেন। ১৯৫৯ সালে, যখন সংযুক্ত আরব প্রজাতন্ত্র গঠিত হয়, কাব্বানী চীনের দূতাবাসে ভাইস-সেক্রেটারি নিযুক্ত হন। তিনি এই বছরগুলিতে প্রচুর লিখেছিলেন এবং এই সময়ের কবিতাগুলি তার সেরা কবিতা ছিল। তিনি ১৯৬৬ সালে পদত্যাগ না করা পর্যন্ত কূটনৈতিক কাজ চালিয়ে যান। তখন তিনি বৈরুতে তার নিজের নামে একটি প্রকাশনা সংস্থা প্রতিষ্ঠা করেছিলেন।
পরিবার
কাব্বানীর দুই বোন ছিল, উইসাল এবং হাইফা; তার তিন ভাই ছিল: মুতাজ, রশিদ এবং সাবাহ। সাবাহ কাব্বানি ১৯৬০ সালে সিরিয়ান রেডিও এবং টিভির পরিচালক এবং ১৯৮০ এর দশকে যুক্তরাষ্ট্রে সিরিয়ার রাষ্ট্রদূত নিযুক্ত হয়েছিলেন।
রিওতারো সুনোদা
রিওতারো সুনোদা (角田 涼太朗, Ryotaro Tsunoda; জন্ম: ২৭ জুন ১৯৯৯) হলেন একজন জাপানি পেশাদার ফুটবল খেলোয়াড়। তিনি বর্তমানে জাপানের পেশাদার ফুটবল লিগের শীর্ষ স্তর জে১ লিগের ক্লাব ইয়োকোহামা মারিনোসের হয়ে রক্ষণভাগের খেলোয়াড় হিসেবে খেলেন।  তিনি মূলত কেন্দ্রীয় রক্ষণভাগের খেলোয়াড় হিসেবে খেললেও মাঝেমধ্যে বাম পার্শ্বীয় রক্ষণভাগের খেলোয়াড় হিসেবে খেলেন।
প্রারম্ভিক জীবন
রিওতারো সুনোদা ১৯৯৯ সালের ২৭শে জুন তারিখে জাপানের সাইতামা প্রশাসনিক অঞ্চলে জন্মগ্রহণ করেছেন এবং সেখানেই তার শৈশব অতিবাহিত করেছেন।
আন্তর্জাতিক ফুটবল
রিওতারো জাপান অনূর্ধ্ব-২০ দলের হয়ে খেলার মাধ্যমে জাপানের প্রতিনিধিত্ব করেছেন। জাপানের বয়সভিত্তিক দলের হয়ে তিনি প্রায় ১ বছরে ২ ম্যাচে অংশগ্রহণ করেছেন।
স্যাসাইন চত্বর
থাম্ব|২০১১ সালে সাসাইন চত্বর স্যাসাইন চত্বর (ساحة ساسين) লেবাননের বৈরুতের একটি নগর চত্বর। এটি লেবাননের পূর্ব বৈরুতের অন্যতম প্রধান শহর। এটি আশরাফিহ জেলায় অবস্থিত।
এটি ঐতিহাসিকভাবে এবং জনপ্রিয়ভাবে আশরাফিহের একটি প্রাচীন ও বিশিষ্ট পরিবারের নামে নামকরণ করা হয়। সাসাইন চত্বরটি ৯০-এর দশকের গোড়ার দিকে রাষ্ট্রপতি এলিয়াস হারাভি, প্রধানমন্ত্রী রাফিক হারিরি, সংসদ সদস্য মিশেল সাসাইন এবং বৈরুত সিটি পৌর পরিষদের পৃষ্ঠপোষকতায় আনুষ্ঠানিকভাবে উদ্বোধন করা হয়।
স্যাসাইন চত্বর লেবাননের রাজধানীর একটি মূল সামাজিক এবং বাণিজ্যিক কেন্দ্রবিন্দু হিসাবে খ্যাতি পেয়েছে। অনেক পথচারী এবং পরিবহনের কেন্দ্রস্থল, আবাসিক অঞ্চল ছাড়াও, এটিতে এবিসি মলসহ খ্যাতিমান বাণিজ্যিক এবং অবসর কেন্দ্র রয়েছে, যা বিপুল সংখ্যক দর্শনার্থী এবং পর্যটকদের আকর্ষণ করে।
গ্রীক শহরগুলির প্রাচীন আগোড়ার মতো, সাসাইন চত্বরটি একটি মিলনস্থলে পরিণত হচ্ছে যেখানে বিভিন্ন সংস্কৃতি এবং স্বীকারোক্তির সমস্ত লেবানন প্রতিদিন যোগাযোগ করে।
১৯ অক্টোবর ২০১২, সাসাইন চত্বরের পাশের সাসাইন রাস্তায় যাওয়ার পথের একটি গলিতে গাড়ি বোমা ফেটে বিসাম আল-হাসানসহ ৮ জন নিহত এবং ৭৮ জন আহত হয়।
বাংলাদেশে নারী
বাংলাদেশের নারীদের সামাজিক মর্যাদা বহুবছর ধরে সংগ্রাম করে বিশাল প্রাপ্তিকে বুঝানো হয়। ১৯৭১ সালের স্বাধীনতার পর থেকে বাংলাদেশি নারীরা বৃহদাকারে সাফল্যমণ্ডিত হয়েছে। বিগত চার দশকে নারীদের রাজনৈতিক ক্ষমতায়ন বৃদ্ধি, উন্নততর কর্ম প্রত্যাশা, উন্নত শিক্ষা এবং তাদের অধিকার রক্ষার্থে নতুন আইন প্রণয়ন দেখা গেছে। ২০১৩ অনুসারে, বাংলাদেশের প্রধানমন্ত্রী, জাতীয় সংসদের স্পিকার, বিরোধীদলীয় নেত্রী এবং পররাষ্ট্রমন্ত্রী সবাই নারী ছিলেন। যদিও বাংলাদেশের সমাজ এখনো পিতৃতান্ত্রিকই রয়ে গেছে।
২০১১ সালের আদমশুমারীর প্রাথমিক হিসাব অনুযায়ী বাংলাদেশের নারীর সংখ্যা ৭ কোটি ১০ লাখ ৬৪ হাজার । পুরুষ ও নারীর অনুপাত ১০০.২:১০০ । এদেশে নারী-পুরুষ নির্বিশেষে মানুষের গড় আয়ু ৬৩ বছর।
ইতিহাস
স্বাস্থ্য, পুষ্টি, শিক্ষা এবং অর্থনৈতিক সমীক্ষা থেকে প্রাপ্ত উপাত্ত দেখায় যে ১৯৮০-এর দশকে বাংলাদেশে নারীদের সামাজিক মর্যাদা পুরুষের চাইতে যথেষ্ট কম ছিল। নারীদের, প্রথা এবং রীতিনীতির দিক থেকে, জীবনের সর্বক্ষেত্রে পুরুষের অধস্তন করে রাখা হয়েছে; বৃহৎ অংশের ব্যক্তিস্বাধীনতা ধনিদের সুবিধায় অথবা হতদরিদ্রের প্রয়োজনে ছিল।
বেশিরভাগ নারীদের জীবন তাদের পরম্পরার উপর কেন্দ্রীভূত থাকে, এবং তাদের জন্যে বাজারব্যবস্থা, উৎপাদনশীল সেবা, শিক্ষা, স্বাস্থ্যসেবা এবং স্থানীয় সরকারে খুব সীমিত প্রবেশাধিকার থাকে। সুযোগের এই অভাবগুলি উর্বর উর্বরতার ধরনগুলির ক্ষেত্রে অবদান রেখেছিল, যা পরিবারের সুখ খর্ব করে দেয়, অপুষ্টি এবং সাধারণত শিশুদের দরিদ্র স্বাস্থ্যে সহায়তা করে, এবং শিক্ষাক্ষেত্রে এবং অন্যান্য জাতীয় উন্নয়নে হতাশ করে তুলে। প্রকৃতপক্ষে, প্রান্তিক পর্যায়ে তীব্র দারিদ্র্য নারীদের উপর কঠোর হয়ে উঠে। যতক্ষণ পর্যন্ত স্বাস্থ্যসেবা, শিক্ষা এবং প্রশিক্ষণে নারীদের অংশগ্রহণ সীমিত থাকবে, ততক্ষণ পর্যন্ত মহিলা জনগোষ্ঠীর মধ্যে উন্নত উৎপাদনশীলতার সম্ভাবনাগুলি সীমিতই থেকে যাবে।
১৯৮০ এর দশকের শেষ নাগাদ প্রায় ৮২ শতাংশ নারী গ্রামাঞ্চলে বসবাস করত। বেশীর ভাগ গ্রাম্য মহিলা, সম্ভবত ৭০ শতাংশ, ছোট কৃষক, ভাড়াটে এবং ভূমিহীন পরিবারে ছিল; অনেকে খন্ডকালিন বা সাময়িক শ্রমিক হিসাবে কাজ করে, সাধারণত ফসল ফলানোর কাজে লাগে, এবং এক ধরনের বা ক্ষুদ্র নগদ মজুরিতে পারিশ্রমিক পায়। ২০ শতাংশের আরেকটি অংশ, বেশিরভাগ দরিদ্র ভূমিহীন পরিবারে, নৈমিত্তিক শ্রম, কুঁচকানো, ভিক্ষা এবং আয়ের অন্যান্য অনিয়ন্ত্রিত উৎসের উপর নির্ভরশীল; সাধারণত, তাদের আয় পরিবারের বেঁচে থাকার জন্য অপরিহার্য ছিল। অবশিষ্ট ১০ শতাংশ নারী প্রধানত পেশাগত, ব্যবসাবাণিজ্য বা বড় মাপের ভূস্বামী শ্রেণীতে থাকেন এবং তারা সাধারণত বাড়ির বাইরে কাজ করে না।
নারীদের অর্থনৈতিক অবদান উল্লেখযোগ্য ছিল কিন্তু বেশিরভাগই ছিল অস্বীকৃত। গ্রামীণ এলাকার নারীরা বেশিরভাগ ফসল-পূর্ব কাজ করত, যা রান্নাবান্না এবং গবাদি পশু, হাঁস-মুরগি এবং ছোট বাগানগুলি পালন করার মধ্যে অন্তর্গত ছিল। শহরের মধ্যে নারীরা গার্হস্থ্য ও ঐতিহ্যগত কাজের উপর নির্ভরশীল ছিল, কিন্তু ১৯৮০-এর দশকে তারা ক্রমবর্ধমান উৎপাদন কাজগুলিতে কাজ করে, বিশেষ করে প্রস্তুতকারক গার্মেন্টস শিল্পে। যারা অধিক শিক্ষা নিয়েছে তারা সরকার, স্বাস্থ্যসেবা ও শিক্ষার ক্ষেত্রে কাজ করে, কিন্তু তাদের সংখ্যা খুব সীমিত ছিল। অব্যাহতভাবে জনসংখ্যা বৃদ্ধির উচ্চ হার এবং চুলাভিত্তিক কাজের অবনতি থেকে বোঝা যায় যে আরও অধিক নারী বাড়ির বাইরে কর্মসংস্থান চায়। তদনুসারে, মহিলা শ্রমশক্তির অংশগ্রহণ হার ১৯৭৪ থেকে ১৯৮৪ সালের মধ্যে দ্বিগুণ হয়ে যায়, যখন এটি প্রায় ৮ শতাংশে এসে পৌঁছেছিল। ১৯৮০-এর দশকে মহিলা মজুরির হার কম ছিল, সাধারণত পুরুষের মজুরির হারের ২০ থেকে ৩০ শতাংশের মধ্যে।
শিক্ষা
বর্তমানে বাংলাদেশে নারীরা শিক্ষার ক্ষেত্রে বেশ এগিয়ে গেছে যদিও গ্রামীণ সমাজে এখনো মেয়েরা লেখাপড়া ছেড়ে দিচ্ছে এবং শিখছে ঘর-সংসারের কাজ।
গর্ভধারণ
বাংলাদেশের সমাজে নারীদের গর্ভধারণ একটি অতি সাধারণ বিষয়, গ্রামে প্রতি ১০০ বিয়ের মধ্যে ৯০টি বিয়েতেই প্রথম বছরেই মা হয়ে যান নারীরা।
স্বাস্থ্য ও পুষ্টি
বাংলাদেশে এখনো গ্রামীণ নারীরা গর্ভসংক্রান্ত জটিলতা এবং গর্ভকালীন সময়ে অপুষ্টিতে ভোগেন।
কাজী নূরুজ্জামান
কাজী নূরুজ্জামান (২৪ মার্চ ১৯২৫ - ৬ মে ২০১১) বাংলাদেশের মুক্তিযুদ্ধের সেক্টর কমান্ডার। ১৯৭১ সালের ২৬ সেপ্টেম্বর ৭নং সেক্টরের সেক্টর কমান্ডার মেজর নাজমুল হক ভারতে সড়ক দুর্ঘটনা মারা যাওয়ার পর কর্ণেল নূরুজ্জামানকে এই সেক্টরের অধিনায়ক করা হয়। মুক্তিযুদ্ধে তার অবদানের জন্য তাকে বীর উত্তম উপাধিতে ভূষিত করা হয়। মুক্তিযুদ্ধের প্রধান কৃতিত্ব গণমানুষের, এই কথা যুক্তিতে তিনি অবশ্য বীর উত্তম উপাধি গ্রহণ করেননি, কখনো তা ব্যবহার করেননি। কাজী নূরুজ্জামানের জন্ম যশোর জেলায়। তার পিতার নাম খান সাহেব কাজী সদরুলওলা এবং মাতা রতুবুন্নেসা।
প্রারম্ভিক জীবন
কাজী নূরুজ্জামান ১৯২৫ সালের ২৪ মার্চ জন্মগ্রহণ করেন। তার পিতার নাম খান সাহেব কাজী সদরুলওলা এবং মাতার নাম রতুবুন্নেসা। কাজী নূরুজ্জামানের পড়াশোনা কলকাতায়। সেখানে সেন্ট জেভিয়ার্স কলেজে রসায়নে পড়ার সময় ১৯৪৩ সনে ব্রিটিশ ভারতীয় নৌবাহিনীতে যোগ দেন। দ্বিতীয় বিশ্বযুদ্ধের সময় তিনি বার্মার উপকূল ও সুমাত্রায় যুদ্ধ করেন। ১৯৪৬ সালে পণ্ডিত জহরলাল নেহেরুর আহবানে অনেকে নৌবাহিনী থেকে ভারতীয় সেনবাহিনীতে চলে আসে। কাজী নূরুজ্জামান তাদের মধ্যে অন্যতম। প্রশিক্ষণের জন্য কাজী নূরুজ্জামান দেরাদুনে রয়্যাল ইন্ডিয়ান মিলিটারি একাডেমিতে চলে যান। ১৯৪৭ সালে তিনি এই একাডেমি থেকে কমিশন লাভ করেন। ১৯৪৭ এর ১৫ আগস্টের পর কাজী নুরুজ্জামানের পরিবার পাকিস্তানে আসার সিদ্ধান্ত নিলে নুরুজ্জামান পাকিস্তান সেনাবাহিনীতে নবীন অফিসার হিসাবে যোগ দেন।
শিক্ষা ও কর্মজীবন
কাজী নূরুজ্জামানের পড়াশোনা কলকাতায়। সেখানে সেন্ট জেভিয়ার্স কলেজে রসায়নে পড়ার সময় তিনি ১৯৪৩ সালে ব্রিটিশ ভারতীয় নৌবাহিনী, রয়্যাল ইন্ডিয়ান নেভিতে যোগ দেন। দ্বিতীয় বিশ্বযুদ্ধের সময় তিনি বার্মার উপকূল ও সুমাত্রায় যুদ্ধ করেন। ১৯৪৬ সালে পণ্ডিত জহরলাল নেহেরু'র আহবানে অনেকে নৌবাহিনী থেকে ভারতীয় সেনবাহিনীতে চলে আসে। কাজী নূরুজ্জামান তাদের মধ্যে অন্যতম। তিনি রয়্যাল ইন্ডিয়ান আর্মিতে চাকরি স্থানান্তরিত করে রয়্যাল ইন্ডিয়ান মিলিটারি একাডেমিতে যোগ দেন এবং প্রশিক্ষণের জন্য দেরাদুনে রয়্যাল ইন্ডিয়ান মিলিটারি একাডেমিতে চলে যান। ১৯৪৭ সালে তিনি এই একাডেমি থেকে কমিশন লাভ করেন। ১৯৪৭ এর ১৫ আগস্টের পর কাজী নূরুজ্জামানের পরিবার পাকিস্তানে আসার সিদ্ধান্ত নিলে নূরুজ্জামান পাকিস্তান সেনাবাহিনীতে নবীন অফিসার হিসাবে যোগ দেন।১৯৪৯ সালে ইংল্যান্ডে আর্টিলারি কোর্স সমাপ্ত করে আসার পর তিনি পাকিস্তানের নওশেরায় আর্টিলারি সেন্টার এন্ড স্কুলে প্রশিক্ষক নিয়োজিত হন। পরের বছর হোন অফিসার ট্রেনিং স্কুলের ইনস্ট্রাক্টর। ১৯৫৬ সালে মেজর পদে পদোন্নতি পান এবং ১৯৫৮ সালে স্টাফ কলেজ সম্পন্ন করেন। ১৯৫৮ সালে সেনাপ্রধান আইয়ুব খান দেশে সামরিক আইন জারি করলে তিনি ঊর্ধ্বতন কর্মকর্তাদের সঙ্গে বাদানুবাদে লিপ্ত হয়ে পড়েন। তখন (১৯৬২ সালে) তাকে প্রেষণে ইস্ট পাকিস্তান ইন্ডাস্ট্রিয়াল ডেভেলপমেন্ট করপোরেশনে (ইপিআইডিসি) পাঠানো হয়। এরই মধ্যে তিনি লেফটেনেন্ট কর্নেল পদে পদোন্নতি পান। ইপিআইডিসি থেকে তিনি স্বল্প সময় পরে তিনি সেনাবাহিনীতে ফিরে আসেন এবং স্বেচ্ছায় অবসর গ্রহণ করেন। ১৯৬৫ সালে পাক-ভারত যুদ্ধের সময় তিনি আবার সেনাবাহিনীতে ফিরে যান এবং যুদ্ধকালীন সময়ের পরপরই পুনরায় সিভিল পেশায ফেরত আসেন।
সাংস্কৃতিক সক্রিয়তা
১৯৬২ সাল থেকে তিনি বাংলাদেশের প্রগতিশীল লেখক ও বুদ্ধিজীবীদের সঙ্গে সম্পর্ক গড়ে তোলেন। তিনি ড. আহমদ শরীফ প্রতিষ্ঠিত স্বদেশ চিন্তা সঙ্ঘের সঙ্গে ওতপ্রতোভাবে যুক্ত ছিলেন। তিনি ছিলেন লেখক শিবির ও গণতান্ত্রিক সংস্কৃতি ফ্রন্টের সদস্য।
নব্বইয়ের দশকে কর্ণেল নূরুজ্জামান যুদ্ধাপরাধীদের বিচারের দাবিতে গড়ে উঠা আন্দোলনে অংশ নেন। তিনি গণআদালতের অন্যতম বিচারকের দায়িত্ব পালন করেন।
মুক্তিযুদ্ধে অবদান
১৯৭১ সালের ২৫ মার্চ কালো রাতে পাকিস্তানি হানাদার বাহিনী বাঙালির উপর গণহত্যা শুরু করলে কাজী নূরুজ্জামান ঢাকা ত্যাগ করে স্বপরিবারে ময়মনসিংহ চলে যান। ২৮ মার্চ দ্বিতীয় ইস্ট বেঙ্গল রেজিমেন্ট জয়দেবপুর থেকে টাঙ্গাইল হয়ে ময়মনসিংহে পৌঁছে ভারপ্রাপ্ত অধিনায়ক কাজী মুহাম্মদ শফিউল্লাহর সঙ্গে দেখা করেন। ৪ এপ্রিল, ১৯৭১ হবিগঞ্জের তেলিয়াপাড়া চা-বাগানের ম্যানেজারের বাংলোয় বাংলাদেশ সেনাবাহিনীর মেজর ও তদূর্ধ্ব পদবির কর্মকর্তাদের প্রথম এবং অত্যন্ত গুরুত্বপূর্ণ একটি সভা অনুষ্ঠিত হয়। সে সভায় তিনি গুরুত্বপূর্ণ ভূমিকা রাখেন। একাত্তরের মে মাসে তাকে সভাপতি করে একটি পর্ষদ গঠন করা হয় বাংলাদেশ সেনাবাহিনীর প্রথম ব্যাচ ক্যাডেট নির্বাচনের জন্য। এই ক্যাডেটরা কমিশন লাভ করেন সে বছরের ৯ অক্টোবর। সাত নম্বর সেক্টর কমান্ডার মেজর নাজমুল হক ২৬ সেপ্টেম্বর ভারতে এক সড়ক দুর্ঘটনায় মারা গেলে কাজী নূরুজ্জামান তার স্থলাভিষিক্ত হন। কাজী নূরুজ্জামানের স্ত্রী ডা. সুলতানা জামান, দুই মেয়ে - নায়লা জামান ও লুবনা মরিয়ম এবং এক ছেলে নাদিম ওমর-সহ ভারতে আশ্রয় নেন। ডা. সুলতানা জামান সম্পূর্ণ নিজের চেষ্টায় ৭ নম্বর সেক্টরের মাহদিপুর সাব-সেক্টরে একটি হাসপাতাল গড়ে তোলেন। তাকে সাহায্য করেন ডা. মোয়াজ্জেম। ১৫ বছরের কিশোর নাদিম ওমর লালগোলা সাব-সেক্টরের কমান্ডার ক্যাপ্টেন মহিউদ্দিন জাহাঙ্গীরের অধীনে মুক্তিযুদ্ধ করেন।
সম্মাননা ও স্বীকৃতি
মুক্তিযুদ্ধে বীরত্বের সঙ্গে যুদ্ধ পরিচালনার জন্যে তাকে বীর উত্তম খেতাবে ভূষিত করা হয়; কিন্তু গণযোদ্ধাদের সঠিক মূল্যায়ন ও স্বীকৃতি দেয়া হয়নি বলে কাজী নূরুজ্জামান তা নিজের নামের শেষে ব্যবহার করতেন না।
প্রকাশিত গ্রন্থাদি
একাত্তরের ঘাতক ও দালালরা কে কোথায় গ্রন্থের অন্যতম সম্পাদক ছিলেন কাজী নূরুজ্জামান। তার রচিত গ্রন্থের মধ্যে রয়েছেঃ
মৃত্যু
২০১১ সালের ৬ মে সকাল ১০:১৫ ঘটিকায় ঢাকা'র স্কয়ার হাসপাতালে বার্ধক্যজনিত কারণে কাজী নূরুজ্জামান মৃত্যুবরণ করেন।
কাগজি
কাগজি (বৈজ্ঞানিক নাম: Cyrestis thyodamas (Boisduval)) এক প্রজাতির মাঝারি আকারের পাহাড়ী অরণ্যবাসী প্রজাপতি। পাহাড়ে ৮০০০ফুট উচ্চতা অবধি এদের দেখা মেলে। কাগজির মূল শরীর হালকা হলদেটে সাদা বর্ণের এবং ডানাদুটি মানচিত্রের ন্যায় সীমানাচিহ্নের মতো সরু সরু কালো রেখায় চিত্রিত। সামনের ডানার শীর্ষে এবং উভয় ডানার কিনারাতে গাঢ় খয়েরি রঙের পটি লক্ষ্য করা যায়। নিচের ডানার নিম্নভাগে কমলা রঙ এর ছোঁয়া থাকে। মিঃ বেল লিখেছেন আর কোন ভারতীয় প্রজাপতি এতক্ষণ ডানা না কাঁপিয়ে ভেসে থাকতে পারে না। এরা নিমফ্যালিডি পরিবার এবং সাইরেসটিস উপগোত্রের সদস্য।
আকার
কাগজির প্রসারিত অবস্থায় ডানার আকার ৫০-৬০মিলিমিটার দৈর্ঘ্যের হয়।
উপপ্রজাতি
ভারতে প্রাপ্ত কাগজির উপপ্রজাতিসমূহ হল-
বিস্তার
পাহাড়ি অরণ্য এদের প্রধান বাসভূমি। হিমালয়ের ৮০০০ ফুট উচ্চতা পর্যন্ত এদের দেখা যায়। এছাড়া হিমালয়ের সন্নিহিত অঞ্চল যেমন পশ্চিমে কাশ্মীর থেকে অসম, অরুণাচল প্রদেশ, সিকিম অবধি কাগজি দেখা যায়। নেপাল, মায়ানমার, চীন এবং জাপানের কিছু অংশেও এদের দেখতে পাওয়া যায়।
বর্ণনা
প্রজাপতির দেহাংশের পরিচয় বিশদ জানার জন্য প্রজাপতির দেহ এবং ডানার অংশের নির্দেশিকা দেখুন:-
কাগজির দেহের বর্ণ হাল্কা হলদেটে সাদা। ডানাদুটিতে মানচিত্রে আঁকা সীমানাচিহ্নের মতো সরু সরু রেখা দেখা যায়। সামনের ডানার শীর্ষে এবং উভয় ডানার কিনারাতে গাঢ় খয়েরি রঙের পটি লক্ষ্য করা যায়। নিচের ডানার নিম্নভাগে কমলা রঙ এর ছোঁয়া থাকে।
পুরুষ এবং স্ত্রী কাগজি প্রজাপতির ডানার উপরিভাগের গ্রাউন্ড রঙ সাদা; যদিও অনেক নমুনাতে দেখা গেছে ডানার উপর ভাগের গ্রাউন্ড রঙ কমলা হলুদ। ডানার উপরিপৃষ্ঠে কালো শিরাগুলি সুস্পষ্ট ভাবে বিন্যস্ত। সামনের ডানায় কোস্টাল এবং কোস্টা শীর্ষভাগ থেকে তলা অবধি ৩টি খুব সরু এবং একটি অপেক্ষাকৃত পুরু কালো অনিয়মিত ভাবে আঁকাবাঁকা এবং তির্যক দাগ নেমে গেছে। ডানার কোস্টাল মার্জিন অথবা প্রান্তরেখার বেস অথবা অন্তভাগে হলদে কমলা রঙ এবং বর্হিভাগের রঙ ধূসর বাদামী ছাইরং।
সেল এর মধ্য দিয়ে ৩-৪টি অতিরিক্ত ছোট দাগ অতিক্রম করেছে। পোস্টডিসকাল অংশে ইন্টারস্পেসে একটি ভীষনরকম অসম্পূর্ণ সাদা কেন্দ্রযুক্ত চওড়া ধূসর বাদামী ছাইরঙা রিং এর শ্রেণী অথবা সিরিজ লক্ষ্য করা যায়। যেগুলির মধ্যে টর্নাস (ডানার নিম্ন প্রান্তিক কোণ) এর কাছে অবস্থিত রিং দুটি কমলা হলুদ রঙা এবং ডানার মধ্যবর্তী অংশের ৩ এবং ৪ নং ইন্টারস্পেসে রিংগুলি এতটাই অস্পস্ট যে প্রায় চোখেই পড়ে না। এই রিংযুক্ত পোস্টডিসকাল অংশ ছাড়িয়ে টার্মেন (ডানার পাশের প্রান্ত) এর দিকে দুটি তির্যক কালো রেখা রয়েছে যেগুলি ডর্সাল (ডানার নিম্ন প্রান্ত) মার্জিন অবধি পৌঁছায়নি এবং এই তির্যক দাগদুটির মধ্যবর্তী অংশ ধূসর বাদামী ছাইরঙা অ্যাপেক্স (শীর্ষপ্রান্ত) বিষদভাবে ধূসর ছাইরঙা এবং টার্মেন একই রঙে রঞ্জিত।
পিছনের ডানায় ৩টে তেরচা সরু রেখা রয়েছে। ডানার শীর্ষ দুটি অবস্থান থেকে ডর্সাম অবধি একজোড়া চওড়া তেরচা কালো রেখা কৌণিক অবস্থান সৃষ্টি করে নেমে এসেছে পোস্টডিসকাল অঞ্চল বরাবর এবং এদের মধ্যবর্তী অংশ হালকা সিপিয়া এবং ধূসর বাদামী রঙে রঞ্জিত এবং একটি চোখে পড়ার মতো সুস্পষ্ট এবং আর্কষনীয় ব্যান্ড অথবা বন্ধনীর মত দেখায়। পিছনের ডানার পাশের প্রান্তিক রেখাটি বিচ্ছিন্ন অথবা ভাঙ্গাভাঙ্গা এবং অসম্পূর্ণ যাকে অনুসরণ করে দুটি কালো অসংলগ্ন রেখা রয়েছে। ডানার টার্মেন অংশে একটি অধিক বলিষ্ঠ উপপ্রান্তিক কালো রেখা এবং পশ্চাৎ প্রান্তে একটি সরু কালো প্রান্তিক রেখা বিদ্যমান। ডানার ডরসাল (নিম্নভাগে) প্রান্তরৈখিক অঞ্চল ধূসর বাদামী ছাইরঙা হয়।
নিচের ডানার টর্নাল অংশে এবং পাশের লোব এ উজ্জ্বল কমলা-হলুদ রঙ এবং কিছু সিপিয়া-বাদামী ও কালো দাগ দেখা যায়।
ডানার নিম্নপৃষ্ঠ উপরিপৃষ্ঠের অনুরূপ। ডানা স্বচ্ছ হওয়ার দরুন উপরিপৃষ্ঠের দাগ এবং রেখা গুলি নিচের অংশেও প্রতীয়মান। পিছনের ডানার নিম্নপৃষ্ঠে ডরসাম এবং টর্নাস অংশে কমলা-হলুদ রঙ স্বল্প বিস্তৃত, তবে টর্নাস এর পাশের লোবে ঈষৎ কালচে কমলা-হলুদ এবং লোবের কেন্দ্রস্থলে একটি বড় প্রায় গোলাকার কালো ছোপ রয়েছে। উপর এবং নিম্ন উভয় পৃষ্ঠের দাগগুলি বর্নের গভীরতায় এবং প্রস্থে অল্পবিস্তর ভিন্ন হয়। অনেক নমুনায় দেখা গেছে যে সামনের ডানার নিম্নপৃষ্ঠে পোস্ট-ডিসকাল অংশে একজোড়া তির্যক রেখার মধ্যবর্তী অংশে অস্পষ্ট একাধিক ধূসর বাদামী ছাইরঙা ছোপ লক্ষ্য করা যায়।
অ্যান্টেনা অথবা শুঙ্গ, মাথা, থোরাক্স (বক্ষস্থল) এবং অ্যাবডোমেন (উদরদেশ) এর উপরিপৃষ্ঠ কালচে অথবা কালচে-সিপিয়া বর্ণের। বক্ষস্থল এবং উদরের পাশের দিকে ধূসর বর্ণের অনুদৈর্ঘিক ডোরা রয়েছে। দেহের তলদেশ সাদা রঙের। স্ত্রী কাগজির দেহের রঙ পুরুষ কাগজির দেহের অপেক্ষা ফিকে।
আচরণ
এরা দু'বার ডানা ঝাপটানোর মাঝে অনেকক্ষণ হাওয়ায় ডানা ভাসিয়ে রাখতে পারে। বিরক্ত হলে ক্ষিপ্রতার সাথে এলোমেলো ভাবে উড়তে থেকে তবে খুব বেশি দূর ওড়ে না। কাগজি প্রজাপতিরা রৌদ্র এবং ছায়া মেশানো অঞ্চল পছন্দ করে। মাঝে মধ্যে পুরুষ প্রজাপতিদের ভিজে বালিতে জল পান করতে দেখা যায়।
ডিম
এই প্রজাতির স্ত্রী প্রজাপতিরা কচি পাতার নিচের দিকে ডিম পাড়ে। ডিমগুলি দেখতে সুউচ্চ গম্বুজের মতো এবং চকচকে হলুদ বর্ণের। ডিমের গা জুড়ে ওপর থেকে নীচ বরাবর লম্বালম্বি শির তোলা। মাথায় একটা সমতল ঢাকনা বসানো থাকে। দাঁত লাগানো চাকার মতো এই ঢাকনার দাঁতগুলো শিরের চূড়ার সাথে খাঁজে খাঁজে বসানো থাকে। শূককীট ভূমিষ্ট হওয়ার সময় এই ঢাকনাটি খুলে বেড়িয়ে আসে।
শূককীট
শূককীট এর বর্ণ গাঢ় খয়েরি রঙের। কাগজির শূককীট অন্যান্য শূককীটদের মতো ভূমিষ্ট হয়েই ডিমের উপরের অংশ খায় না। শূককীট এর মাথায় এক জোড়া শিং আছে এবং এদের দেহের সামনে এবং পিছন দিক সরু। দেহের ৬ এবং ১২ নং দেহের খণ্ডে দু'জোড়া সরু এবং লম্বা মাংসল কর্ষিকা থাকে ।
আহার্য উদ্ভিদ
এই শূককীট ডুমুরগোত্রীয় উদ্ভিদ যেমন- বট, অশ্বত্থ এবং জগডুমুর গাছের কচি পাতার রসালো অংশ আহার করে।
মিঃ বেল নামক একজন লেপিডপ্টেরিস্ট কোনো এক অক্টোবর মাসের ১০ তারিখে বট গাছের কচি পাতায় এবং কুঁড়িতে একটি স্ত্রী কাগজি প্রজাপতিকে ডিম পারতে দেখেন। ৬টি ডিমের মধ্যে দুটিকে বেল প্রতিপালন এবং নজরদারি শুরু করেন। ডিমগুলি খুব আকর্ষনীয় গড়নের এবং সুন্দর। উঁচু গম্বুজের মত আকৃতি অথবা প্রায় শঙ্কু আকারের। এই শঙ্কু আকৃতি গড়নের শীর্ষ একটি ছোট ছিদ্র ছিল যার সঙ্গে গভীর খাঁজকাটা/খাঁজযুক্ত একটি চ্যাপ্টা টুপির মত অংশ জুড়ে ছিল। ডিমের উপরিভাগে এই বিশেষ টুপির মত অংশটি ফাটিয়ে শূককীট বাইরে বেরিয়ে আসে এবং প্রজাপতির লার্ভা অথবা শূককীটের প্রথাগত আচরণ বহির্ভূত ভাবে ডিমের খোলাটি খেয়ে ফেলা থেকে বিরত থাকে। এই মূককীট এর গড়ন অন্যান্য প্রজাপতির শূককীটের গড়ন অপেক্ষা অদ্ভুত রকমের আলাদা, এটি দেখতে সরু, বেলনাকার এবং মসৃন। মাথায় দুটি লম্বা এবং বাঁকা বিপরীতমুখী ফিলামেন্ট অথবা নরম শিং আছে। লার্ভার পৃষ্ঠদেশে পঞ্চম এবং ষষ্ঠ খণ্ডে তরবারির বাইরের দিকের অংশের মত বাঁকানো একটি ফিলামেন্ট ছিল যার ভিতরের ধারটি কাঁটাযুক্ত। দেহের অন্তিম খণ্ডে অপর একটি সামনের দিকে বাঁকানো ফিলামেন্ট ছিল যার বাইরের ধারটিও কাঁটাযুক্ত। গায়ের রঙ ছিল হালকা লালচে বাদামী বর্ণের এবং দেহের পঞ্চম খন্ড থেকে অন্তিম খন্ড অবধি চওড়া সবুজ ব্যান্ড অথবা বন্ধনী ছিল।
মূককীট
কাগজির মূককীট এর রঙ গাঢ় সবজে বাদামী বর্ণের এবং তার উপর গাঢ় বাদামী রঙের সূক্ষ্ম শিরার জাল আঁকা। মূককীটের দেহত্বক মসৃন এবং চকচকে। ৫ এবং ৮ দেহখণ্ডে পিঠের দিকে একটা চ্যাপ্টা উঁচু মতো অংশ দেখা যায়।
কর্ম (১৯৩৩-এর চলচ্চিত্র)
কর্ম (कर्म; Karma) ১৯৩৩ খ্রিষ্টাব্দে মুক্তিপ্রাপ্ত একটি দ্বিভাষী চলচ্চিত্র।
কাহিনী
চলচ্চিত্রটির বিষয়বস্তু পিতার অমতে প্রতিবেশী রাজ্যের রাজপুত্রের সাথে একজন রাজকন্যার প্রণয়। রাজকন্যার চরিত্রে দেবিকা রাণী ও রাজপুত্রের চরিত্রে হিমাংশু রায় অভিনয় করেন।
চলচ্চিত্র নির্মাণ
চলচ্চিত্র নির্মাতা হিমাংশু রায়ের আগের চলচ্চিত্রগুলির মতো কর্ম চলচ্চিত্রটিও ভারত, জার্মানি এবং যুক্তরাজ্যের নাগরিকদের সম্মিলিত প্রচেষ্টায় প্রযোজিত হয়। সম্পূর্ণ চলচ্চিত্রটি ভারতে অভিনয় করা হয়। এই চলচ্চিত্রে হিমাংশু রায় মুখ্য ভূমিকায় অভিনয় করেন। তিনি তার স্ত্রী দেবিকা রাণীকে এই চলচ্চিত্রে মুখ্য নারী চরিত্রে অভিনয় করার সুযোগ করে দেন। কর্ম একজন ভারতীয় দ্বারা নির্মিত প্রথম ইংরেজি ভাষার চলচ্চিত্র এবং প্রথমদিকের চুম্বন দৃশ্যসম্বলিত ভারতীয় চলচ্চিত্রের একটি। এই চলচ্চিত্রে হিমাংশু এবং দেবিকার চুম্বন প্রায় চার মিনিট ধরে দৃশ্যায়িত করা হয়, এবং ২০১৪ সালের হিসাব মতো দীর্ঘ আশি বছর পরেও ভারতীয় চলচ্চিত্রে দীর্ঘতম চুম্বন দৃশ্যের রেকর্ড এই চলচ্চিত্রের কুক্ষিগত। দেবিকা রাণী এই চলচ্চিত্রে হিন্দি ও ইংরেজিতে একটি দোভাষী গান গেয়েছেন, যা বলিউডের প্রথম ইংরেজি গান হিসেবে গণ্য করা হয়।
মুক্তি
হিন্দি ও ইংরেজি ভাষায় নির্মিত চলচ্চিত্রটি ১৯৩৩ সালের মে মাসে লন্ডনে প্রথম দেখানো হয়। উইন্ডসর এ রয়েল পরিবারের জন্য একটি বিশেষ পরিবেশনার পাশাপাশি, এই ছবিটি সমগ্র ইউরোপে সমাদৃত হয়। লন্ডনের সংবাদমাধ্যম দেবিকার অভিনয়ের প্রশংসা করায় তিনি আন্তর্জাতিক খ্যাত লাভ করেন। দ্য ডেইলি টেলিগ্রাফ পত্রিকায় এক সমালোচক দেবিকা রাণীর "সৌন্দর্য" এবং "কমনীয়তা" উল্লেখ করে তাকে প্রথম শ্রেণীর উদীয়মান তারকা আখ্যা দেন। ইংল্যান্ডে সাফল্য সত্ত্বেও ১৯৩৪ সালে ভারতে "নাগিন কি রাগিণী" নামে হিন্দিতে মুক্তিপ্রাপ্ত চলচ্চিত্রটি ভারতীয় দর্শকদের আকৃষ্ট করতে পারেনি। যাইহোক, এটি সমালচকদের দৃষ্টি আকৃষ্ট করে যা পরবর্তীতে তাকে ভারতীয় চলচ্চিত্রে অন্যতম প্রধান নায়িকার আসনে বসায়।
আমির সালমান শাহরুখ
আমির সালমান শাহরুখ ইকবাল সুলেমান পরিচালিত একটি হিন্দি হাস্যরসাত্মক চলচ্চিত্র। এই চলচ্চিত্রটিতে মুখ্য চরিত্র রাজু রাহিকোয়ার, সাগর পাণ্ডে ও দেবাশিষ ঘোষ অভিনয় করেছেন যাদের চেহারার সাথে যথাক্রমে শাহরুখ খান, সালমান খান ও আমির খানের চেহারার মিল রয়েছে।
কাহিনি
তিনটি শিশু একই সময়ে জন্ম নেয়, যাদের চেহারা শাহরুখ খান, সালমান খান ও আমির খানের মত। এরপর এগিয়ে যায় চলচ্চিত্রটির গল্প।
গড়েয়া ইউনিয়ন
গড়েয়া ইউনিয়ন বাংলাদেশের রংপুর বিভাগের ঠাকুরগাঁও জেলার ঠাকুরগাঁও সদর উপজেলার অন্তর্গত একটি ইউনিয়ন পরিষদ। এটি ৯৭.৮৫ কিমি২ (৩৭.৭৮ বর্গমাইল) এলাকা জুড়ে অবস্থিত এবং ২০১১ সালের আদমশুমারীর হিসাব অনুযায়ী এখানকার জনসংখ্যা ছিল প্রায় ৩১,৮৭৮ জন। ইউনিয়নটিতে মোট গ্রামের সংখ্যা ১৫টি ও মৌজার সংখ্যা ১৫টি।
সেরেনা (অভিনেত্রী)
সেরেনা (জন্ম: ২০ ফেব্রুয়ারি ১৯৫১) একজন মার্কিন প্রাক্তন পর্নোগ্রাফিক অভিনেত্রী।
কিশোরী বয়সে সেরেনাকে একজন মেক-আপ আর্টিস্ট আবিষ্কার করেছিলেন। তিনি পুরুষদের ম্যাগাজিনের জন্য মডেলিং শুরু করেছিলেন, তারপরে চলচ্চিত্রে চলে যান। তিনি ১৯৭৫ থেকে ১৯৮৮ সালের মধ্যে ১১০ টিরও বেশি পর্নোগ্রাফিক চলচ্চিত্রে অভিনয় করেছিলেন, যার মধ্যে রয়েছে সুইট কেক (১৯৭৬), ফ্যান্টাজম কাম অ্যাগেইন (১৯৭৭), সেন্সুয়াল এনকাউন্টারস অফ এভরি কাইন্ড (১৯৭৮), ড্রাকুলা সাক্স (ওরফে লাস্ট অ্যাট ফার্স্ট বাইট) (১৯৭৮) এবং দ্য ইকস্টাসি গার্লস (১৯৭৯)।
রুট্‌স: দ্য সাগা অফ অ্যান অ্যামেরিকান ফ্যামিলি
রুট্‌স: দ্য সাগা অফ অ্যান অ্যামেরিকান ফ্যামিলি (Roots: The Saga of an American Family, বঙ্গানুবাদ: শিকড়ের সন্ধানে) আমেরিকান মার্কিন লেখক অ্যালেক্স হেলি রচিত একটি আত্মজীবনীমূলক উপন্যাস।
বঙ্গানুবাদ
সম্প্রতি বইটির বাংলা অনুবাদ প্রকাশিত হয়েছে। অনুবাদ গ্রন্থটির নাম "শিকড়ের সন্ধানে"। অনুবাদ করেছেন গীতি সেন।
কলকাতা মেট্রো লাইন ৬
কলকাতা মেট্রো লাইন ৬  বা  নিউ গড়িয়া-বিমানবন্দর মেট্রো  হল কলকাতা মেট্রোর কলকাতা জেলা ও উত্তর চব্বিশ পরগনা জেলার ২৪ টি স্টেশন নিয়ে গঠিত কলকাতা মেট্রো ব্যবস্থার দ্রুতগামী গণপরিবহন লাইন। এটি কলকাতা শহরের পূর্ব প্রান্ত অগ্রসর হওয়া প্রাথমিক এবং মেট্রো ব্যবস্থার দ্বিতীয় দীর্ঘতম লাইন। রেলপথটির প্রান্তিক স্টেশন কলকাতা বিমানবন্দর  ও নিউ গড়িয়ায় অবস্থিত।
রেলপথটি নিউ গড়িয়া থেকে ই এম বাইপাস, বিশ্ব বাংলা সরণি ও ভিআইপি রোড হয়ে বিমানবন্দরে পৌঁছায়। এটি ৪ টি স্টেশনের মাধ্যমে কলকাতা মেট্রো ব্যবস্থার তিনটি রেলপথের সাথে সংযুক্ত রয়েছে। রেলপথটি নিউ গড়িয়া মেট্রো স্টেশনে লাইন ১, সেক্টর ফাইভ ও ভিআইপি স্টেশনে লাইন ২ এবং বিমানবন্দর স্টেশনে লাইন ৪ এর সাথে যুক্ত।
পরিকল্পনা ও নির্মাণ
২০১০-২০১১ রেল বাজেটেই অন্য কয়েকটি প্রকল্পের সঙ্গেই এয়ারপোর্ট-নিউ গড়িয়া মেট্রো প্রকল্পের ঘোষণা করেন তৎকালীন রেলমন্ত্রী মমতা বন্দ্যোপাধ্যায়। এই প্রকল্পের বাস্তবায়নের জন্য ৩৯৫১.৯৮ কোটি টাকা আরভিএনএল-কে অর্পণ করা হয়েছিল। ২৯.৮৭ কিমি কবি সুভাষ-বিমান বন্দর (রাজারহাট হয়ে) মেট্রো প্রকল্পের জন্য নিউ গড়িয়াতে টার্মিনাল স্টেশন নির্মাণের কাজ অবশেষে ২০১৭ সালের ১৪ই ফেব্রুয়ারি রেল বিকাশ নিগম লিমিটেডের (আরভিএনএল) উদ্দেশ্যে তাদের প্রয়োজনীয় প্লটের সীমানা নির্ধারণের সাথে পুনরায় শুরু হয়। একাধিক সমস্যার কারণে কাজটি কয়েক বছর ধরে পিছিয়ে আছে। প্রথমে এএআই মাটির উপরে স্টেশনটিকে আপত্তি জানিয়েছিল যে এটি বিমান চলাচলের জন্য হুমকি হতে পারে। অনেক ভূগর্ভস্থ উপযোগিতা, পাওয়ার সাব-স্টেশন এবং জল শোধনাগার স্থানান্তর করতে হয়েছিল। নিউ গড়িয়া থেকে রুবি হাসপাতাল পর্যন্ত ৫ কিমি রেলপথ ২০১৮ সাল থেকে শুরু হবে বলে আশা করা হয়েছিল। [6] মেট্রো রেলওয়ের জেনারেল ম্যানেজার অজয় বিজয়বর্গীয় ২০১৮ সালের ১২ই ফেব্রুয়ারি নতুন গড়িয়া থেকে রুবি পথের উদ্বোধনে বিলম্বের ঘোষণা করেছিলেন।
পরিচালনা
কবি সুভাষ (নিউ গড়িয়া) মেট্রো স্টেশন ও হেমন্ত মুখোপাধ্যায় (রুবি) মেট্রো স্টেশনের মধ্যে প্রথম পরীক্ষামূলক দৌড় ২০২২ সালের ২৪শে সেপ্টেম্বর শনিবার সফলভাবে হয়েছিল। প্রথম পরীক্ষামূলক দৌড়ে নন-এসি মেট্রো রেক ব্যবহার করা হয়েছিল। পরীক্ষামূলক দৌড় টার্মিনাল মেট্রো স্টেশন কবি সুভাষ থেকে শুরু হয়, এবং ৫.৪ কিলোমিটার রেলপথ পেরিয়ে হেমন্ত মুখোপাধ্যায় স্টেশনে পৌঁছায়। পরীক্ষামূলক রেকটি কবি সুভাষ ডিপো থেকে নেওয়া হয়েছিল, যা রেক স্ট্যাবলিং ও রক্ষণাবেক্ষণ কাজের জন্য তৈরি করা হয়েছে। এই ট্রায়াল রানের সময়, রেকটি সর্বোচ্চ ২৫ কিলোমিটার প্রতি ঘন্টা গতিতে যাত্রা করেছিল। এই পরীক্ষামূলক দৌড়ে রেল বিকাশ নিগম লিমিটেডের (আরভিএনএল) ইডি অমিত রায়, পরিচালনা অধিকর্তা রাজেশ প্রসাদ, প্রধান মুখ্য পরিচালনা ব্যবস্থাপক সাত্যকি নাথ ও মেট্রো রেলের অন্যান্য ঊর্ধ্বতন কর্মকর্তারা উপস্থিত ছিলেন।
বিমানবন্দর স্টেশনটি নিয়ে বিমানবন্দর কর্তৃপক্ষের সঙ্গে মতানৈক্য মিটতেই এ বার এই প্রকল্পের জন্য কাজের বরাত দিয়ে দিল রেল বিকাশ নিগম লিমিটেড. ২২ অক্টোবর তিনটি ঠিকাদার সংস্থাকে প্রায় ৯০০ কোটি টাকার বরাত দিয়ে দেওয়া হয়েছে। এই প্রকল্পের জন্য ২০১১-২০১২ আর্থিক বছরের বাজেটে মোট ১৬০০ কোটি টাকা বরাদ্দ করেছে রেল বোর্ড. আরভিএনএল এবং মেট্রো কর্তাদের আশা, নভেম্বর থেকেই কাজ শুরু করে দেবে ওই তিন ঠিকাদার সংস্থা. কাজ শুরুর তিন বছরের মধ্যে প্রকল্প শেষ হয়ে যাবে বলেও তাদের আশা. ইতিমধ্যেই নোয়াপাড়া থেকে বিমানবন্দর হয়ে বারাসত মেট্রো প্রকল্পের কাজ শুরু হয়ে গিয়েছে. সেক্টর ফাইভ থেকে হাওড়া ময়দান ইস্ট-ওয়েস্ট মেট্রোর কাজও চলছে. সবকটি প্রকল্পের কাজ শেষ হয়ে গেলে মেট্রোর যাত্রীরা বেশ কয়েকটি স্টেশন থেকে ট্রেন বদল করে অন্য রুটের মেট্রোয় চড়তে পারবেন. ট্রেন বদলের সুযোগ থাকবে যে স্টেশনগুলিতে, সেগুলি হল -->
তানবীর হায়দার
তানবীর হায়দার খান (জন্ম ৫ ডিসেম্বর ১৯৯১) হচ্ছেন একজন বাংলাদেশী ক্রিকেটার। তিনি ২০১০-এ সিলেট বিভাগের হয়ে দুইটি প্রথম শ্রেণীর ক্রিকেট ম্যাচ খেলার মাধ্যমে পেশাদার ক্রিকেটে প্রবেশ করেন। এরপরে তার বাংলাদেশ ক্রিকেট বোর্ড একাদশের লিস্ট এ দলে অভিষেক ঘটে এবং ইংল্যান্ড একাদশের বিপক্ষে খেলেন। নভেম্বর ২০১৬-এ অষ্ট্রেলিয়ায় অনুশীলনের জন্য ২২জনের দলে তার নাম উঠে বাংলাদেশ দলের নিউজিল্যান্ড সফরের জন্য। ডিসেম্বর ২০১৬-এ নিউজিল্যান্ডের বিপক্ষে ২০১৬-১৭ ওডিআই সিরিজে বাংলাদেশ দলের তালিকায় তার নাম রয়েছে। ২৯ ডিসেম্বর নিউজিল্যান্ডের বিপক্ষে ম্যাচে তার এক দিনের ম্যাচে অভিষেক ঘটে।